stanford-oval/wikipedia huggingface dataset:
Shawn Mendes
Diskografia > Singlet

| --- | --- |
 ”Life of the Party” (2014)  ”Something Big” (2014)  ”Stitches” (2015)  ”I Know What You Did Last Summer” (Camila Cabellon kanssa, 2015)  ”Treat You Better” (2016)  ”Mercy” (2016)  ”There’s Nothing Holdin’ Me Back” (2017)  ”In My Blood” (2018)  ”Lost in Japan” (2018)  ”Youth” (mukana Khalid, 2018)  ”Where Were You in the Morning?” (2018)  ”Nervous” (2018)  ”If I Can’t Have You” (2019)  ”Señorita” (Camila Cabellon kanssa, 2019)  "Wonder" (2020)  "Monster" (Justin Bieberin kanssa, 2020)  ”Kesi - Remix” (mukana Camilo, 2021)  ”Summer of Love” (mukana Tainy, 2021)  ”It’ll Be Okay” (2021)  ”When You’re Gone” (2022)  ”Heartbeat” (2022)  ”What the Hell Are We Dying For ?” (2023) :  Promootiosinglet ”A Little Too Much” (2015)  ”Never Be Alone” (2015)  ”Kid in Love” (2015)  ”Believe” (2015)  ”Ruin” (2016)  ”Three Empty Words” (2016)  ”Don’t Be a Fool” (2016)  ”Under Pressure” (mukana Teddy<3, 2018) Vierailevana artistina ”Oh Cecilia (Breaking My Heart)” (The Vamps, 2014)  ”Lover” (remix, Taylor Swift, 2019)
Aiheesta muualla

Kuvia tai muita tiedostoja aiheesta Shawn Mendes Wikimedia Commonsissa
Kotisivut (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Katalonia  Saksa  Italia  Yhdysvallat  Tšekki  Korea  Alankomaat  Puola 
Taiteenala:  Grammy Awards  MusicBrainz 
Henkilöt:  DDB 
Muut:  IdRef
Larry Csonka

| Larry Csonka |
| --- | --- |

Henkilötiedot
Syntynyt: 25. joulukuuta 1946 (ikä 78) Stow, Ohio, Yhdysvallat
Kansalaisuus:   Yhdysvallat
Amerikkalaisen jalkapallon pelaaja
Pituus:  191 cm
Paino:  108 kg
Pelipaikka:  fullback
Pelinumero:  39
Pelaajaura
Seurat:  Miami Dolphins   Memphis Southmen (WFL)   New York Giants
NFL-varaus:  8. varaus, 1968 Miami Dolphins
Pääsarjaura:  1968–1979
Hall of Fame:  1987
Aiheesta muualla
www.larrycsonka.com
Larry Csonka (s. 25. joulukuuta 1946 Stow, Ohio, Yhdysvallat) on yhdysvaltalainen entinen amerikkalaisen jalkapallon pelaaja. Hän oli pelipaikaltaan blokkaava keskushyökkääjä eli fullback. Csonka pelasi vuosina 1968–1979. Hän oli voimakas ja isokokoinen pelaaja. Csonka muistetaan erityisesti ajoilta Miami Dolphinsissa, jossa hän voitti kaksi kertaa Super Bowlin. Hänet on valittu Pro Football Hall of Fameen ja College Football Hall of Fameen.
Pelaajaura

Csonka edusti yliopistourallaan Syracusen yliopistoa. Miami Dolphins varasi hänet vuonden 1968 varaustilaisuuden ensimmäisellä kierroksella. Csonka oli Dolphinsin avainpelaajia joukkueen edetessä NFL-liigan loppuotteluun kolmesti peräkkäin 1972, 1973 ja 1974. Näistä kaksi viimeistä Dolphins voitti ja Csonka valittiin Super Bowlin arvokkaimmaksi pelaajaksi vuonna 1974. Dolphinsissa pelatessaan Csonka valittiin viidesti liigan tähdistöotteluun Pro Bowliin.
Kaudeksi 1975 Csonka lähti kilpailevaan WFL-liigaan Memphis Southmenin joukkueeseen, mutta siirtyi jo seuraavana vuonna NFL-liigan New York Giantsiin. Uransa viimeisen kauden 1979 Csonka pelasi vielä Dolphinsissa.
Uran jälkeen

Ammattilaisuransa jälkeen Csonka on muun muassa toiminut kykyjenetsijänä ja näyttelijänä. Hän on näytellyt muun muassa elokuvassa Snake Eater ja televisiosarjassa American Gladiators.
Aiheesta muualla

Larry Csonkan kotisivut (englanniksi)
| n k Super Bowlin arvokkain pelaaja |
| --- | --- |
 I: Starr  II: Starr  III: Namath  IV: Dawson  V: Howley  VI: Staubach  VII: Scott  VIII: Csonka  IX: Harris  X: Swann  XI: Biletnikoff  XII : Martin & White  XIII: Bradshaw  XIV: Bradshaw  XV: Plunkett  XVI: Montana  XVII: Riggins  XVIII: Allen  XIX: Montana  XX: Dent  XXI: Simms  XXII: Williams  XXIII: Rice  XXIV: Montana  XXV: Anderson  XXVI: Rypien  XXVII: Aikman  XXVIII: E. Smith  XXIX: Young  XXX: Brown  XXXI: Howard  XXXII: Davis  XXXIII: Elway  XXXIV: Warner  XXXV: Lewis  XXXVI: Brady  XXXVII: Jackson  XXXVIII: Brady  XXXIX: Branch  XL: Ward  XLI: P. Manning  XLII: E. Manning  XLIII: Holmes  XLIV: Brees  XLV: Rodgers  XLVI: E. Manning  XLVII: Flacco  XLVIII: M. Smith  XLIX: Brady  50: Miller  LI: Brady  LII: Foles  LIII: Edelman  LIV: Mahomes  LV: Brady  LVI: Kupp  LVII: Mahomes  LVIII: Mahomes  LIX: Hurts 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Yhdysvallat 
Muut:  NARA  SNAC
Phil Simms

| Phil Simms |
| --- | --- |

Henkilötiedot
Syntynyt: 3. marraskuuta 1955 (ikä 69) Lebanon, Kentucky
Kansalaisuus:   Yhdysvallat
Amerikkalaisen jalkapallon pelaaja
Pelipaikka:  pelinrakentaja
Pelinumero:  11
Pelaajaura
Seurat:  New York Giants (NFL)
NFL-varaus:  7. varaus, 1979 New York Giants
Pääsarjaura:  1979–1993
Phillip Martin ”Phil” Simms (s. 3. marraskuuta 1955 Lebanon, Kentucky) on yhdysvaltalainen amerikkalaisen jalkapallon  entinen ammattilaispelaaja. Hän oli pelipaikaltaan pelinrakentaja.
Ura > Pelaajaura

Ennen ammattilaisuraansa Simms pelasi kentuckylaisen Morehead State Universityn amerikkalaisen jalkapallon joukkueessa. New York Giants varasi hänet NFL:ään numerolla seitsemän vuoden 1979 NFL:n varaustilaisuuden ensimmäisellä kierroksella, ja hän oli joukkueen aloittava pelinrakentaja jo tulokaskaudellaan.
Vuonna 1982 Simms joutui olemaan sivussa koko NFL-kauden, kun hänen oikean polvensa nivelsiteet repesivät elokuisessa harjoitusottelussa New York Jetsiä vastaan. Myös kausi 1983 meni häneltä pilalle loukkaantumisen takia. Hän loukkasi kauden toisessa ottelussaan peukalonsa niin pahasti, ettei kyennyt pelaamaan koko loppukautena.
Simms oli menettänyt aloittavan pelinrakentajan asemansa kauden 1983 alussa Scott Brunnerille, mutta sai paikan takaisin kaudella 1984. Kaudella 1986 hän oli voittamassa ensimmäistä Super Bowlin mestaruuttaan, kun Giants voitti Super Bowl XXI -ottelussa Denver Broncosin pistein 39–20. Simms nimettiin ottelun arvokkaimmaksi pelaajaksi hänen onnistuttua ottelussa 22:ssa syöttöyrityksessä 25:stä (onnistumisprosentti 88 on Super Bowl -ennätys), kerättyä 268 syöttöjaardia ja syötettyä kolme touchdownia.
Simms pelasi Giantsissa koko NFL-uransa, kauteen 1993 asti. Hänet valittiin kahdesti NFL:n tähdistöotteluun eli Pro Bowliin, kausina 1985 ja 1993, ja kaudella 1990 hän oli toisen kerran urallaan osa Super Bowlin mestaruuden voittanutta joukkuetta. Tuolla kaudella hän ei kuitenkaan pelannut mestaruusottelussa (Super Bowl XXV) kautensa päätyttyä loukkaantumiseen joulukuisessa runkosarjaottelussa Buffalo Billsiä vastaan. Hänen korvaajakseen nostettiin Jeff Hostetler, joka myös syrjäytti hänet Giantsin aloittavan pelinrakentajan tehtävässä kausien 1991 ja 1992 ajaksi. Simms sai aloittavan pelinrakentajan paikan takaisin kaudeksi 1993, jota ennen Hostetler siirtyi Los Angeles Raidersiin.
Simms pelasi NFL-urallaan kaikkiaan 164 runkosarjaottelua, joista 159 aloittavana pelaajana. Hän onnistui näissä otteluissa 2 576:ssa syöttöyrityksessä 4 647:stä, keräsi 33 462 syöttöjaardia ja syötti 199 touchdownia, jotka kaikki ovat New York Giantsin seuraennätyksiä. Giants on jäädyttänyt hänen pelinumeronsa, numeron 11, ja nimennyt hänet Ring of Honoriinsa.
Ura > Pelaajauran jälkeen

Pelaajauransa jälkeen Simms on toiminut urheilukommentaattorina televisiossa. Hän työskenteli vuosina 1995–1998 NBC:n amerikkalaisen jalkapallon lähetyksissä yhdessä Dick Enbergin ja Paul Maguiren kanssa, minkä jälkeen hän siirtyi CBS:lle. CBS:llä hänen selostajatovereinaan ovat olleet kausina 1998–2003 Greg Gumbel ja kaudesta 2004 alkaen Jim Nantz. Hän on myös juontanut Showtimen Inside the NFL -ohjelmaa. Amerikkalaisen jalkapallon kommentoinnin lisäksi hän selosti NBC-vuosinaan painonnostoa kesäolympialaisissa 1996 sekä toimi toimittajana kentän laidalla kanavan NBA-lähetyksissä.
Perhe

Simms on naimisissa ja hänellä on vaimonsa Dianan kanssa kolme lasta, pojat Christopher ja Matthew sekä tytär Deirdre. Hänen molemmat poikansa ovat pelanneet amerikkalaista jalkapalloa pelinrakentajina, Chris Simms myös NFL-tasolla.
Darvozin piiri

| Darvozin piiri ноҳияи Дарвоз |
| --- | --- |
 Pandžiin laskevan Xumbobjoen suu.
 Piiri Tadžikistanin kartalla.
Valtio:  Tadžikistan
Maakunta:  Vuoristo-Badahšan
Hallinto:  
 – hallinnollinen keskus:  Qal’ai Xumb
Pinta-ala:  2 824,5 km²
Väkiluku (2020):  23 204
Darvozin piiri (tadžikiksi ноҳияи Дарвоз, nohijai Darvoz) on hallintopiiri Pamirin luoteisosassa Vuoristo-Badahšanin autonomisella alueella Tadžikistanissa. Sen keskus on Qal’ai Xumbin kylä. Piirin pinta-ala on 2 824,5 neliökilometriä. Vuoden 2020 väestönlaskennan mukaan siellä oli 23 204 asukasta.
Darvozin piiri rajoittuu lännessä Šamsiddini Šohinin ja Xovalingin, pohjoisessa Sangvorin ja idässä Vandžin piireihin sekä etelässä Pandžjoen kautta Afganistaniin. Se sijaitsee pääosin Darvozvuorten eteläpuolella Pandžin sekä osittain Xingovjoen laaksoissa. Alueen hyötykaivannaisiin kuuluvat marmori, serpentiniitti, kulta, kupari, nikkeli ja kivihiili.
Seudun ilmasto on mantereinen. Tammikuun keskilämpötila on –5:stä nollaan ja heinäkuun 20–25 astetta. Vuorilla ilmasto on viileämpi. Vuotuinen sademäärä on 500–900 millimetriä. Pandžiin laskee useita lyhyitä jokia, joista suurin on Xumbob.
Hallintoalue on perustettu Qal’ai Xumbin piirinä vuonna 1930. Se liitettiin Vuoristo-Badahšaniin vuonna 1957, yhdistettiin Vandžin piiriin vuonna 1963, perustettiin uudelleen vuonna 1965 ja nimettiin Darvozin piiriksi vuonna 1991. Siihen kuuluu neljä maalaiskuntaa: Nulvand, Qal’ai Xumb, Sağirdašt ja Višxarv.
Piirin kautta kulkee Dušanben (287 tai 380 kilometriä) ja alueen pääkaupugin Xoruğin (289 kilometriä) välinen maantie. Lyhyempi reitti Dušanbehen kulkee Xoburabotin solan ja pitempi mutta nopeampi Šūroobodin kautta. Pandžin yli Afganistaniin johtaa Ruzvain kylän luona sijaitseva silta.
Seudun pääelinkeinot ovat maanviljely ja karjanhoito. Osittain keinokastellut viljelmät tuottavat viljaa, perunaa, vihanneksia, hedelmiä ja rehua. Tuotantoeläimiä ovat naudat, lampaat, vuohet ja siipikarja. Lisäksi harjoitetaan mehiläistenhoitoa. Teollisuutta edustavat muun muassa juomatehdas, kultasepänverstas, ompelimo ja vesivoimalaitokset. Kaivosteollisuus tuottaa kultaa ja marmoria.
Darvoz muodostaa historiallisen kulttuurialueen, johon aikaisemmin on kuulunut myös Pandžin Afganistanin-puoleinen ranta. Piirin historiallisia kohteita ovat muinaisen Karonin kaupungin ja Xumbin linnoituksen rauniot sekä merkkihenkilöiden mausoleumit ja hautapaikat.
John Elway

| John Elway |
| --- | --- |

Henkilötiedot
Syntynyt: 28. kesäkuuta 1960 (ikä 64) Port Angeles, Washington
Kansalaisuus:   Yhdysvallat
Amerikkalaisen jalkapallon pelaaja
Pituus:  191 cm
Paino:  98 kg
Pelipaikka:  pelinrakentaja
Pelinumero:  7
Pelaajaura
Seurat:  Denver Broncos
NFL-varaus:  1. varaus, 1983 Baltimore Colts
Pääsarjaura:  1983–1998
Hall of Fame:  2004
Aiheesta muualla
www.johnelway.com
John Albert Elway (s. 28. kesäkuuta 1960 Port Angeles, Washington) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja.
Ura

Elway oli NFL Draftin ykkösvaraus vuonna 1983. Hänet varannut seura oli Baltimore Colts. Ennen NFL-uraansa hän edusti vuodet 1979–1982 Stanfordin yliopistoa sekä amerikkalaisessa jalkapallossa että baseballissa. Hän sai varauksen myös MLB-liigaan, kun New York Yankees oli varannut hänet vuoden 1981 MLB-varaustilaisuudessa. Elway ei suostunut pelaamaan amerikkalaista jalkapalloa Baltimore Coltsin riveissä ja pyysi siirtoa pois seurasta. Toukokuussa 1983 hän siirtyikin NFL-seura Denver Broncosiin kaupassa, jossa Colts sai Mark Herrmannin, Chris Hintonin pelaajaoikeudet ja Broncosin ensimmäisen kierroksen varausvuoron vuoden 1985 NFL Draftissa.
Elway pelasi Denver Broncosissa koko NFL-uransa. Hän pelasi viidesti NFL:n loppuottelussa, Super Bowlissa, Broncosin aloittavana pelinrakentajana, vuosina 1987, 1988, 1990, 1998 ja 1999. Kolmella ensimmäisellä kerralla joukkue hävisi loppuottelun, mutta 1998 ja 1999 Broncos voitti Super Bowlin mestaruuden. 1998 joukkue voitti loppuottelussa Green Bay Packersin luvuin 31–24 ja 1999 Atlanta Falconsin 34–19. 1999 Elway palkittiin Super Bowlin arvokkaimpana pelaajana.
Elway lopetti uransa kauden 1998, tammikuussa 1999 pelatun Super Bowlin jälkeen. Hän pelasi 16 kautta käsittäneellä ammattilaisurallaan yhteensä 234 NFL:n runkosarjaottelua. Hänelle kertyi runkosarjassa 7250 syötön yritystä ja 4123 onnistunutta syöttöä, hän syötti 51 475 jaardia ja 300 touchdownia ja lisäksi hänen syöttönsä katkaistiin 226 kertaa. Uutistoimisto Associated Press valitsi Elwayn kauden 1987 jälkeen NFL:n arvokkaimmaksi pelaajaksi, ja hänet valittiin vuonna 2000 NFL:n 1990-luvun tähdistöjoukkueeseen. Hän pelasi yhdeksänä vuonna NFL:n tähdistöottelussa Pro Bowlissa.
Denver Broncos jäädytti Elwayn pelinumeron 7 syyskuussa 1999 ja hänet valittiin Pro Football Hall of Fameen vuonna 2004 samaan aikaan kolmen muun pelaajan, Barry Sandersin, Carl Ellerin ja Bob Brownin kanssa.
Pelaajauran jälkeen

Elway on ollut vuodesta 2002 Arena Football Leaguessa pelaavan Colorado Crushin osaomistaja ja toimitusjohtaja. Hän omistaa myös kaksi Elway's-ravintolaa ja on ollut mukana autoliiketoiminnassa. Vuonna 2011 Denver Broncos palkkasi Elwayn joukkueen urheilutoimenjohtajaksi (executive vice president of football operations). Vuonna 2014 hänet nimitettiin myös Broncosin toimitusjohtajaksi.
Perhe

Elwayllä on neljä lasta, vuosina 1985, 1987  ja 1991 syntyneet tyttäret ja vuonna 1989 syntynyt poika entisen vaimonsa Janet Elwayn (o.s. Buchan) kanssa. He menivät naimisiin vuonna 1984 ja erosivat 2002. Hänen isänsä Jack Elway oli amerikkalaisen jalkapallon valmentaja yliopistotasolla. Elwayllä oli kaksi sisarta, joista toinen, hänen kaksoissisarensa Jana, kuoli syöpään vuonna 2002.
Salibandyn Suomen Cup (naiset)

| Kouvolan Lakritsi Suomen Cup |
| --- | --- |
 Meneillään oleva kausi Salibandyn naisten Suomen Cup 2024–2025 

Laji:  salibandy
Maa(t):   Suomi
Perustettu:  1991
Edeltäjä:  YleX Cup (2003–2009) TEHO Suomen Cup (2009–2012) TEHO Sport Suomen Cup (2013–2023) Kouvolan Lakritsi Suomen Cup (2024-)
Hallitseva mestari:  TPS
TV:  Yle
Aiheesta muualla
Naisten Suomen Cup
Kouvolan Lakritsi Suomen Cup on cup-järjestelmänä pelattava valtakunnallinen salibandykilpailu, johon voivat osallistua suomalaiset salibandyjoukkueet sarjatasosta riippumatta. Naisten Cupin finaalin voittajajoukkue saa palkinnoksi 10 000 € ja häviäjä 5 000 €.
Sarjajärjestelmä

Kaudella 2024-2025 Kouvolan Lakritsi Suomen Cupissa pelataan 4 kierrosta, jonka jälkeen pelataan finaalit. Ensimmäiset kaksi kierrosta pelataan turnausmuotoisesti.
Kierrokset 1.-2.
Naisten Suomen Cupin 1. kierros pelataan mahdollisimman alueellisena 3-4 joukkueen lohkoissa.
Cupin 1. kierrokselta aloittavat 1.-4. divisioonan ja Suomisarjan joukkueet.
Naisten Suomen Cupin 2. kierros pelataan valtakunnallisena ja turnausmuotoisena 4 joukkueen lohkoissa.
Lohkot muodostuvat kaavion mukaan 1. kierrokselta jatkavista joukkueista.
Kierrokset 3.-4.
Naisten Suomen Cupin 3. kierroksella kohtaavat 2. kierrokselta jatkavat 4 joukkuetta sekä 3. kierrokselta aloittavat 12 F-liigan joukkuetta.
Nämä 16 joukkuetta jaetaan alueellisiin koreihin, joista suoritetaan otteluparien arvonta yksittäisiin otteluihin.
Alemman sarjatason joukkueella on ottelupareissa kotietu. Mikäli joukkueet ovat samalta sarjatasolta, määrittelee kotiedun arpa.
3. kierroksesta eteenpäin pelataan 3x20 min tehokasta peliaikaa. Mikäli varsinainen peliaika päättyy tasan, pelataan 20 min jatkoaika ja tarvittaessa 5
laukojan rl-kilpailu. Pääsarjojen tuplapanosotteluissa noudatetaan pääsarjamääräyksiä.
Finaalit
5. kierroksen otteluparien (välierien) voittajat kohtaavat Suomen Cupin finaalissa. Lisäksi pisimmälle edenneet I -IV -divisioonien joukkueet kohtaavat pikkufinaalissa (voittosumma 1000 €). Finaalit pelataan samana Viikonlopun aikana samalla paikkakunnalla miesten finaalien kanssa.
Suomen Cupissa jaetaan seuraavat rahapalkinnot:
Suomen Cupin voittaja: 10 000 €
Suomen Cupin kakkonen: 5 000 €
Suomen Cupin välierien häviäjät: 1 000 €
Pikkufinaalin voittajat: 1 000 €
Mitalistit

| 0 | 1 | 2 |
| --- | --- | --- |
| Kausi | Kultaa | Hopeaa |
| 1991–1992 | Erä | Josba |
| 1992–1993 | Erä | SaPa |
| 1993–1994 | S.C. Blues | Erä II |
| 1994–1995 | Josba | Happee |
| 1997–1998 | VFT | Josba |
| 1998–1999 | Classic | KKV |
| 1999–2000 | Erä III | Oilers |
| 2000–2001 | Classic | Steelers |
| 2001–2002 | Happee | Erä Tigers |
| 2002–2003 | Classic | Erä III |
| 2003–2004 | Erä III | Oilers |
| 2004–2005 | Oilers | Top Team |
| 2005–2006 | Classic | NST |
| 2006–2007 | Erä III | Tiikerit |
| 2007–2008 | PSS | Classic |
| 2008–2009 | PSS | NST |
| 2009–2010 | NST | PSS |
| 2010–2011 | NST | SB-Pro |
| 2011–2012 | SB-Pro | Classic |
| 2012–2013 | Classic | NST |
| 2013–2014 | SB-Pro | Classic |
| 2014–2015 | Classic | SB-Pro |
| 2015–2016 | Classic | NST |
| 2016–2017 | TPS | SSRA |
| 2017–2018 | Classic | SB-Pro |
| 2018–2019 | PSS | EräViikingit |
| 2019–2020 | SB-Pro | PSS |
| 2020–2021 | FBC Loisto | SB-Pro |
| 2021–2022 | PSS | TPS |
| 2022–2023 | TPS | SB-Pro |
| 2023–2024 | TPS | Classic |
| 2024–2025 | TPS | Classic |
Vandžin piiri

| Vandžin piiri ноҳияи Ванҷ |
| --- | --- |
 Pandžjoen ylittävä silta.
 Piiri Tadžikistanin kartalla.
Valtio:  Tadžikistan
Maakunta:  Vuoristo-Badahšan
Hallinto:  
 – hallinnollinen keskus:  Vandž
Pinta-ala:  4 430 km²
Väkiluku (2020):  33 982
Vandžin piiri (tadžikiksi ноҳияи Ванҷ, nohijai Vandž) on hallintopiiri Pamirin luoteisosassa Vuoristo-Badahšanin autonomisella alueella Tadžikistanissa. Sen keskus on Vandžin kylä. Piirin pinta-ala on 4 430 neliökilometriä. Vuoden 2020 väestönlaskennan mukaan siellä oli 33 982 asukasta.
Vandžin piiri rajoittuu luoteessa Darvozin, pohjoisessa Sangvorin, idässä Murğobin ja etelässä Rūšonin piireihin sekä lännessä Afganistaniin. Se käsittää Pandžin sivujokien Vandžobin ja Jazğulomin laaksot, joiden yläosassa on suuria jäätikköjä. Pohjoisessa ovat Darvozvuoret, etelässä Jazğulomvuoret ja jokilaaksojen välissä Vandžvuoret. Pandžin laakso on 1 400 ja piirin korkein kohta Arnavadvuori 6 083 metriä merenpinnan yläpuolella. Hyötykaivannaisiin kuuluvat nikkeli, rautamalmi, kalkki, asbesti, molybdeeni ja marmori.
Seudun ilmasto on mantereinen. Talvet ovat kylmiä ja vähälumisia ja kesät kuumia ja kuivia. Tammikuun keskilämpötila on –8:sta –4:een ja heinäkuun 20–24 astetta. Vuotuinen sademäärä on 200–300 millimetriä.
Vuonna 1933 perustettuun piiriin kuuluu kuusi maalaiskuntaa: Džovidon (aiemmin Žovid), Jazgulom, Mahmadullo Abdullojev, Rovand, Texarv ja Vodxud. Asukkaista valtaosa puhuu tadžikkia ja noin 15 prosenttia jazgulamia. Aikaisemmin myös Vandžin laaksossa oli oma pamirilainen kielensä.
Vandžin kylästä on maanteitse 176 kilometriä alueen pääkaupunkiin Xoruğiin ja 387 kilometriä Dušanbehen. Kylän lähellä on lentokenttä.
Seudun pääelinkeinot ovat maanviljely, karjanhoito ja puutarhanhoito. Viljelmät tuottavat viljaa, vihanneksia, perunaa, hedelmiä ja pähkinöitä. Tuotantoeläimiä ovat naudat, lampaat, vuohet ja siipikarja. Lisäksi on pienimuotoista teollisuutta ja pieni vesivoimalaitos.
Vandžin laakso toimii reittinä Pamirin kansallispuistoon, Fedtšenkon jäätikölle ja Pamirin korkeimmalle huipulle Ismoili Somonīlle. Historiallisia kohteita ovat Jazgulomin laakson kalliopiirrokset, Vandžin linnoitus ja Baravnin kylän keskiaikaiset rakennukset.
Halsua

| Halsua Halso |
| --- | --- |

 vaakuna :  sijainti 
 Halsuan kirkko
Sijainti:  63°27′50″N, 024°10′00″E
Maakunta:  Keski-Pohjanmaan maakunta
Seutukunta:  Kaustisen seutukunta
Kuntanumero:  074
Hallinnollinen keskus:  Halsuan kirkonkylä
Perustettu:  1868
Kokonaispinta-ala:  428,34 km² 233:nneksi suurin 2022 
– maa:  413,01 km²
– sisävesi:  15,33 km²
Väkiluku:  985 294:nneksi suurin 31.12.2024 
– väestötiheys:  2,38 as./km² (31.12.2024)
Ikäjakauma:  2020 
– 0–14-v.:  13,3 %
– 15–64-v.:  52,0 %
– yli 64-v.:  34,6 %
Äidinkieli:  2023 
– suomenkielisiä:  94,5 %
– ruotsinkielisiä:  0,5 %
– muut:  5,0 %
Kunnallisvero:  10,8 % 18:nneksi suurin 2025 
Kunnanjohtaja:  Jari Penttilä
Kunnanvaltuusto:  15 paikkaa
  2021–2025   • Kesk.   • PS   • KD   • Kok.:   8 3 3 1
www.halsua.fi
Infobox OKNimi-testi OK: 
Halsua (ruots. Halso) on Suomen kunta, joka sijaitsee Keski-Pohjanmaan maakunnassa. Kunnassa asuu 985 ihmistä, ja sen pinta-ala on 428,34 km2, josta 15,33 km2 on vesistöjä. Väestötiheys on 2,38 asukasta/km2.
Halsuan naapurikunnat ovat Kaustinen, Kokkola, Lestijärvi, Perho ja Veteli ja se on myös ainoa Keski-Pohjanmaan maakunnan kunta, jolla on yhteistä maarajaa vain oman maakuntansa kuntien kanssa. Entisiä naapurikuntia ovat Kokkolaan vuonna 2009 liitetyt Kälviä ja Ullava.
Halsuan pitäjäruoaksi nimettiin 1980-luvulla liikutusperunat, jotka syödään lusikalla viilin kera.
Historia > Esihistoria ja asutuksen syntyminen

Halsuan seudulta on löydetty muutamia esihistoriallisia esineitä. Seutu oli pitkään eräalueena, jossa kävivät pääasiassa satakuntalaiset ja hämäläiset erämiehet. Keskiajalla seudulle saapui Pohjanmaan rannikolle asettunutta ruotsinkielistä väestöä. Halsuan erämaaluonteesta kertovat muun muassa paikannimet Karhulahti, Saukonsaari, Peuraniemi ja Joutsensaari.
Vakinaisesti Halsuan seutu asutettiin 1500-luvun jälkipuoliskolla. Vuoden 1571 kymmenysluettelossa on maininta Halsuan kylästä, jolloin seudulla oli kolme taloa. Asutus lisääntyi merkitsevästi kuitenkin vasta 1700-luvulla. Savolaisasutuksesta huolimatta Halsuan murre on ytimeltään länsisuomalaista.
Väkiluvun hidas kasvu johtui ennen kaikkea seudun maaperän karuudesta. Kytömaiden saveaminen opittiin vasta 1800-luvun puolivälissä, jolloin alkoi kytöviljelyn kukoistuskausi. Myös karjanhoito kohosi vähitellen korkealle tasolle.
Historia > Itsenäistyminen ja kehittyminen kuntana (1826–)

Halsuan seutu kuului pitkään Kokkolan kirkkopitäjään. Vuonna 1826 perustettiin Halsuan rukoushuonekunta, joka muuttui kappeliseurakunnaksi vuonna 1856. Seurakunta itsenäistyi vuonna 1906 Vetelistä, johon se oli kuulunut vuodesta 1860 lähtien. Seurakunnan puukirkon rakensivat kaustislaiset Heikki ja Jaakko Kuorikoski vuonna 1826. Kappeliseurakunnan aikana Halsuan elämää värittivät riitelevät kirkonmiehet, joiden maine kiiri kauaksi.
Vuosina 1960–1975 Halsuan asukasluku väheni 2 300:sta 1 536:een. Kunnan asukasmäärä nousi vuonna 1977 hivenen, kun Kanalan kylä liitettiin Halsuaan Lestijärvestä. Tämän jälkeen poismuutto hidastui ja vuonna 1985 asukkaita oli 1 670. Vuonna 2011 kunnan asukasmäärä oli 1 290.
Nykyisin Halsua tunnetaan paremmin ravimiesten, pesäpalloilijoiden ja kanteleensoittajien kuntana.
Maantiede

Halsua on Suomenselän tuntumassa sijaitseva erämaakunta, jonka maisemia hallitsevat suot. Suot peittävät yli 60 prosenttia kunnan pinta-alasta.
Kunnan kallioperä on pääasiassa granodioriittia, länsirajan tuntumassa on myös gneissiä. Yleisin maalaji on moreeni, joka peittää erityisesti jokilaaksojen välisiä kumpareita. Kunnan ainoa harju on kaakosta lounaaseen suuntautuva harjujakso, joka on Halsuanjärven itärannalla näkyy Pappilanharjuna. Harjun liepeillä on hiekan ja saven sekaisia hietamaita, joilla leviävät kunnan parhaat viljelymaat. Halsuan maisemat ovat loivapiirteisiä. Maasto viettää vähitellen reuna-alueilta kohti Halsuanjärveä, joka on 119 metrin korkeudella merenpinnasta. Kunnassa on useita yli 130 metrin korkeuteen kohoavia kohoumia, korkein huippu on Länttäpatinmäki, Halsuanjoen pohjoispuolella.
Halsuan metsistä lähes puolet on puolukkatyypin kangasta. Kaksi kolmasosaa metsistä on mäntyvaltaista. Laajat suot kuuluvat Pohjanmaan aapasoihin, joita luonnehtivat aukeat nevat rimpineen. Nevoihin liittyy rämealueita, jotka usein jatkuvat soistuvina kankaina.
Kunnan länsirajan läheisyydessä oleva ehytrantainen ja vähäsaarinen Halsuanjärvi on Keski-Pohjanmaan suurimpia järviä. Halsuanjärveen laskevista joista huomattavimmat ovat Penninginjoki, Pajuoja ja Venetjoki, jonka säännöstelyaltaana on suurista kaloistaan tunnettu Venetjoen tekojärvi Halsuan ja Kokkolan rajamailla. Halsuanjärvi laskee Halsuanjokea pitkin Perhonjokeen.
Maantiede > Kylät

Hietalahti
Kalliokoski
Kanala
Kannisto
Karhukorpi
Kirkonkylä
Lepistö
Liedes
Majasaari
Marjusaari
Meriläinen
Niemi
Tofferi
Ylikylä
Halsuan Ylikylä on valittu vuoden keskipohjalaiseksi kyläksi vuonna 2007.